Chelodina oblonga

Chelodina oblonga juga dikenali sebagai Kura-kura Leher Ular Utara ialah spesies kura-kura dari keluarga Chelidae atau kura-kura leher sisi Austro-Amerika Selatan. Spesies ini mula direkodkan pada 1841 dari spesimen yang diambil semasa ekspedisi melintasi utara Australia. Lokasinya terbatas di Port Essington iaitu wilayah Utara Australia. Spesies ini disinonimkan dengan beberapa spesies kura-kura, dengan taburannya meliputi utara Australia, Indonesia dan Pitcairn. Kura-kura ini ialah subkeluarga Pleurodira. Bersifat maging, menjadikan ikan, berudu, anak kura-kura, cacing, dan cengkerik sebagai makanan.

Mereka tidak aggresif dan cenderung melarikan diri berbanding menggigit. Spesies ini bukan sahaja mendiami kawasan air tawar, malah boleh juga ditemui di kawasan air separa masin di selatan New Guinea yang berhampiran pantai.  Chelodina oblonga menyembunyikan diri di balik batu, kayu dan menanam dirinya sambil menunggu mangsa (Schnirel, 2008).

Dimorfisme Seksual sangat ketara di mana kura-kura betina mempunyai ekor pendek dan tebal.

Sejarah Taksonomi
Haiwan ini mempunyai sejarah taksonomi yang rumit. Pada mulanya dicetuskan oleh John Edward Grey pada tahun 1841 yang kemudiannya disinonimkan (sebagai sinonim senior) dengan Chelodina colliei Selama beberapa tahun, spesies dari utara dan barat Australia dipercayai hanya mengandungi satu spesies tunggal. Pada tahun 1967, spesies ini diasingkan daripada spesies selatan-barat Australia tetapi namanya telah disalahertikan dengan  spesies Chelodina seibenrocki. Lapan tahun kemudian, mereka dapati nama Chelodina rugosa telah mengatasi Chelodina seibenrocki dan beberapa tahun kemudian nama ini digunakan untuk spesies ini. Pada tahun 2000, penemuan holotaip Chelodina oblonga membuktikan ia adalah kura-kura leher ular utara dan sebuah petisyen diadakan bagi mengekalkan nama Chelodina rugosa yang telah sedia ada. Petisyen dihantar kepada ICZN yang mana menjadikan nama Chelodina oblonga ialah nama yang tepat bagi spesies ini.

Etimologi
Nama Spesies, siebenrocki, diambil daripada nama ahli herpetologi Austria, Friedrich Siebenrock.

Galeri

Rujukan

Pautan luar
 Asian Turtle Trade Working Group (2000).  Chelodina siebenrocki. 2006 IUCN Red List of Threatened Species.   Downloaded on 29 July 2007.
 Testudines.org catalog project (2015).  'Chelodina oblonga'' . 2016 >Turtles and tortoise Catalog.    Readed 18 December 2016.
 Video of a Northern Snake-necked Turtle in the wild on Youtube

Macrochelodina
Kura-kura Australia